3. ΝΟΜΟΣ 2963 της 30 Ιουν. /3 Αυγ. 1922 (ΦΕΚ Α΄ 134) Περί τροποποιήσεως διατάξεων των περί φορολογίας του ζύθου νόμων. Άρθρ.1-2.(Κατηργήθησαν υπό του άρθρ. 11 γ΄ του Ν.Δ. της 29/29 Δεκ. 1923) (κατωτ. αρ. 4). Άρθρ.3.-1.Κατασκευή ζύθου εντός του Κράτους επιτρέπεται μόνον κατόπιν ειδικής αδείας του υπουργείου των Οικονομικών, χορηγουμένης εις τους κεκτημένους ειδικόν εργοστάσιον ζυθοποιΐας. «2.α)Ο ζύθος εγχώριας παραγωγής παρασκευάζεται με χρήση είτε βύνης (MALT) κριθής και λυκίσκου είτε βύνης (MALT) κριθής, λυκίσκου και άλλων αμυλούχων πρώτων υλών ή εκχυλισμάτων αυτών των υλών ή ζαχάρων. β)Με απόφαση του Υπουργού Οικονομικών, που εκδίδεται ύστερα από σύμφωνη γνώμη του Ανώτατου Χημικού Συμβουλίου (Α.Χ.Σ.), καθορίζονται τα ποσοστά των πρώτων υλών, καθώς και τα πρόσθετα, ένζυμα και βοηθητικές ύλες που επιτρέπονται για την παραγωγή του ζύθου. Με όμοια απόφαση ρυθμίζονται επίσης θέματα που αφορούν τους αναγκαίους όρους οι οποίοι τηρούνται κατά την διαδικασία παραγωγής του ζύθου και τον κρατικό έλεγχο για την τήρησή τους. γ)Η εισαγωγή ζύθου από το εξωτερικό είναι ελεύθερη, εφ’ όσον ο ζύθος έχει παρασκευασθεί σύμφωνα με τις προδιαγραφές που ισχύουν για τον εγχωρίως παραγόμενο. Για την εισαγωγή ζύθου που δεν έχει παρασκευασθεί σύμφωνα με τις προδιαγραφές του εγχωρίως παραγόμενου απαιτείται άδεια του Α.Χ.Σ. που εκδίδεται σύμφωνα με τη διαδικασία του άρθρ. 5 του κώδικα τροφίμων και ποτών (Απόφαση 1100/1987 του Ανώτατου Χημικού Συμβουλίου (ΦΕΚ/Β 788/1987). Για την εισαγωγή ζύθου προελεύσεως κράτους μέλους των Ευρωπαϊκών Κοινοτήτων αρκεί δήλωση του εισαγωγέα ότι ο εν λόγω ζύθος κυκλοφορεί νόμιμα στο κράτος αυτό. Σε περίπτωση αμφιβολιών οι εθνικές αρχές μπορούν να απαιτήσουν κάθε άλλο συμπληρωματικό δικαιολογητικό στοιχείο. Έγκριση από το Α.Χ.Σ. απαιτείται μόνον όταν ο ζύθος περιέχει πρόσθετα και ένζυμα που δεν είναι εγκεκριμένα από την ελληνική νομοθεσία. 3.α.Ο ζύθος, που διατίθεται από τους ζυθοποιούς για εσωτερική κατανάλωση ή εξαγωγή, πρέπει να έχει αρχική πυκνότητα ζυθογλεύκους τουλάχιστον επτά και βαθμό ζύμωσης τουλάχιστο σαράντα και το οινόπνευμα που περιέχεται σε αυτόν να προέρχεται αποκλειστικά από την αλκοολική ζύμωση των πρώτων υλών που χρησιμοποιήθηκαν για την παρασκευή του. (Αντί για τη σελ. 261(ζ) Σελ. 261(η) Τεύχος 1328 Σελ. 93 Φορολογία βύνης και ζύθου 28.Δ.β.1-3 β.Ο ειδικός ζύθος που δεν έχει αλκοόλη ή έχει χαμηλή περιεκτικότητα σε αλκοόλη (NON ή FREE και LOW ALKOHOL) πρέπει να έχει αριθμό αρχικής πυκνότητας ζυθογλεύκους τουλάχιστο δύο και οινόπνευμα για μεν το ζύθο που δεν έχει αλκοόλη (NON ή FREE ALKOHOL) μέχρι 0,7% κατ’ όγκο, για δε το ζύθο με χαμηλή περιεκτικότητα σε αλκοόλη (LOW ALKOHOL) μέχρι 1,5% κατ’ όγκο. (Πρέπει επίσης στην επισήμανση να δηλώνεται ότι πρόκειται για ζύθο απαλλαγμένο από αλκοόλη (NON ή FREE ALKOHOL) ή για ζύθο χαμηλής περιεκτικότητας σε αλκοόλη (LOW ALKOHOL) και να αναφέρεται συγχρόνως ο οινοπνευματικός βαθμός του). Οι ανωτέρω πρώτη και δεύτερη περίοδοι ονομάστηκαν σε εδάφ. α και β αντίστοιχα και η μέσα σε ( ) περίοδος τρίτη καταργήθηκε από την παρ. 1 άρθρ. 31 Νόμ. 2127/1993 (ΦΕΚ Α΄ 48), κατωτ. σελ. 358,921. «γ.Κατ’ εξαίρεση, σε περίπτωση αποστολής μπύρας σε άλλο κράτος μέλος ή σε περίπτωση εξαγωγής μπύρας σε τρίτη χώρα, τα όρια που προβλέπονται στα προηγούμενα εδάφ. α΄ και β΄, τα οποία αναφέρονται στην αρχική πυκνότητα ζυθογλεύκους, το βαθμό ζύμωσης και τον αλκοολικό τίτλο, είναι δυνατό να τροποποιούνται με απόφαση του Υπουργού των Οικονομικών, ώστε η μπύρα να είναι σύμφωνη με τις απαιτήσεις της χώρας προορισμού. Με απόφαση επίσης του Υπουργού Οικονομικών μπορεί να μεταβληθούν τα όρια αυτά και για την εγχώρια παραγωγή, σε περίπτωση κυκλοφορίας στο εσωτερικό της χώρας μπύρας προέλευσης άλλου κράτους μέλους, της οποίας η αρχική πυκνότητα ζυθογλεύκους, ο βαθμός ζύμωσης και ο αλκοολικός τίτλος είναι εκτός των αναφερόμενων ορίων στα παραπάνω εδάφ α΄ και β΄». Το εδάφ. γ προστέθηκε από την παρ. 1 άρθρ. 31 Νόμ 2127/1993 (ΦΕΚ Α΄ 48), κατωτ. σελ. 358,921 «4.Με αποφάσεις του Υπουργού Οικονομικών καθορίζονται οι λεπτομέρειες για την επισήμανση της μπύρας». Η παρ. 4 αντικαταστάθηκε ως άνω από την παρ. 2 άρθρ. 31 Νόμ. 2127/1993 (ΦΕΚ Α΄ 48), κατωτ. σελ. 358,921. 5-9.(Καταργήθηκαν από την παρ. 3 άρθρ. 31 και το εδάφ 14 της περίπτ. α΄ άρθρ. 72 του Νόμ. 2127/1993, ΦΕΚ Α΄ 48, κατωτ. σελ. 358,921. Σελ. 262(η) Τεύχος 1328 Σελ. 94 «Άρθρ.3 Α .-1.Κατόπιν ειδικής άδειας του Υπουργού Οικονομικών επιτρέπεται η παραγωγή ζύθου εντός της χώρας και από εστιατόρια, μπαρ, ταβέρνες, κέντρα διασκέδασης και άλλες ομοειδείς επιχειρήσεις, σε ποσότητα που δεν υπερβαίνει τα 1500 εκατόλιτρα κατ’ έτος, με τον όρο ότι το παραγόμενο προϊόν θα διατίθεται χύμα και μόνο για επιτόπια κατανάλωση. Η άδεια αυτή χορηγείται με την προϋπόθεση ότι ο μηχανολογικός εξοπλισμός για την παρασκευή του ζύθου θα είναι εγκαταστημένος στο χώρο του καταστήματος και ο ζυθοβραστήρας θα είναι χωρητικότητας τουλάχιστον 10 εκατόλιτρων. 2.Με απόφαση του Υπουργού Οικονομικών καθορίζονται οι όροι, οι προϋποθέσεις και η διαδικασία για τη χορήγηση της εν λόγω ειδικής άδειας, καθώς και κάθε άλλη αναγκαία λεπτομέρεια για τον έλεγχο της ποσότητας και ποιότητας του παραγόμενου προϊόντος και τη διαδικασία ελέγχου του βαθμού PLATO για την επιβολή του ειδικού φόρου κατανάλωσης σε αυτό». Το άρθρ. 3 Α  προστέθηκε από την παρ. 4 του άρθρ. 19 του Νόμ. 2753/15-17 Νοεμ. 1999, (ΦΕΚ Α΄ 249), κατωτ. αριθ. 358,973. 28.Δ.β.3 Φορολογία βύνης και ζύθου Άρθρ.4.-«1.Εις περίπτωσιν εξαγωγής εις την αλλοδαπήν εγχωρίως παρασκευασθέντος ζύθου ή ετέρων προϊόντων εκ βύνης φορολογηθείσης, κατά τας κειμένας διατάξεις, επιστρέφεται ο καταβληθείς φόρος καταναλώσεως και η εισφορά υπέρ ΟΓ Α επί της αναλογούσης εις τα εξαγόμενα προϊόντα βύνης. 2.Αι ανωτέρω περί εξαγωγής διατάξεις επεκτείνονται εις τον ζύθον και το ουίσκυ, τα διατιθέμενα εμφιαλωμένα δια τον εφοδιασμόν πλοίων υπό ελληνικήν ή ξένην σημαίαν εκτελούντων πλόας εξωτερικού, διεθνών αερολιμένων και αεροσκαφών διεθνών γραμμών. 3.Δια Π.Δ/των, εκδιδομένων προτάσει του Υπουργού Οικονομικών, καθορίζονται εκάστοτε οι τηρητέοι όροι, αι διατυπώσεις και οι περιορισμοί υφ’ ους θα επιτρέπεται η εξαγωγή των προϊόντων, ως και η διαδικασία επιστροφής του φόρου καταναλώσεως και εισφοράς υπέρ ΟΓ Α επί της αναλογούσης βύνης εις τα εξαγόμενα προϊόντα. 4.Η απαίτησις, περί επιστροφής του φόρου καταναλώσεως και εισφοράς υπέρ ΟΓ Α επί της αναλογούσης βύνης δι’ εξαχθέντα προϊόντα εκ βύνης, εάν δεν ενασκηθή εντός έτους από της πραγματοποιήσεως της εξαγωγής παραγράφεται. 5.Εις περίπτωσιν εξαγωγής ζύθου και ουίσκυ, εκ βύνης φορολογηθείσης, εις αλλοδαπήν ή διαθέσεως προς εφοδιασμόν πλοίων υπό ελληνικήν ή ξένην σημαίαν εκτελούντων πλόας εξωτερικού, διεθνών αερολιμένων και αεροσκαφών διεθνών γραμμών, δύναται αιτήσει του ενδιαφερομένου αντί της υπό της παρ. 1 του παρόντος άρθρου προβλεπομένης επιστροφής του καταβληθέντος φόρου καταναλώσεως και εισφοράς υπέρ ΟΓ Α, να παραδοθή εις τον εξαγωγέα ζυθοποιόν ή ποτοποιόν ποσότης βύνης ίση, προς την χρησιμοποιηθείσαν δια την παρασκευήν των εξαχθέντων ή των διατεθέντων εις πλοία, αερολιμένας και αεροσκάφη, προϊόντων, άνευ καταβολής φόρου καταναλώσεως και εισφοράς υπέρ ΟΓ Α. Ποσότης βύνης, ανερχομένη μέχρις 80% της υπευθύνως δηλουμένης υπό του εξαγωγέως ως ενεχομένης εις τα εξαχθέντα προϊόντα, παραδίδεται εις τον δικαιούχον άμα τη καταθέσει εις την χημικήν υπηρεσίαν των προβλεπομένων δικαιολογητικών εξαγωγής ή διαθέσεως. Η υπόλοιπος ποσότης παραδίδεται μετά τον οριστικόν προσδιορισμόν της αντιστοιχούσης εις τα εξαχθέντα προόντα βύνης. Εάν έχη αυξηθή ο φόρος καταναλώσεως ή η εισφορά υπέρ Ο.Γ .Α. ο εξαγωγεύς υποχρεούται εις την καταβολήν των προκυπτουσών διαφορών. 6.Δι’ αποφάσεως του Υπουργού των Οικονομικών, δημοσιευομένης δια της Εφημερίδος της Κυβερνήσεως, καθορίζονται οι όροι και αι διατυπώσεις παραδόσεως της περί ης η παρ. 5 του παρόντος άρθρου βύνης. 7.Δια Π.Δ/τος, εκδιδομένου προτάσει του Υπουργού Οικονομικών, καθορίζονται οι όροι, αι διατυπώσεις και οι περιορισμοί καθ’ ους επιτρέπεται η εισαγωγή βύνης εκ της αλλοδαπής επί προσωρινή ατελεία προς παρασκευήν ζύθου προοριζομένου να εξαχθή εις την αλλοδαπήν, το χρονικόν διάστημα εντός του οποίου είναι υποχρεωτική η εις την αλλοδαπήν εξαγωγή του ζύθου, ως και τα της κατατιθεμένης εγγυήσεως και λύσεως ταύτης δια τους οικείους δασμούς, φόρου, τέλη, εισφοράς κατά την εξαγωγήν του ζύθου εις την αλλοδαπήν. 8.Επιτρέπεται η εις το εσωτερικόν κατανάλωσις του, εκ βύνης παραληφθείσης κατά τας διατάξεις της προηγουμένης παρ. 7, του παρόντος άρθρου, παραχθέντος ζύθου, κατόπιν αποφάσεως του Υπουργού των Οικονομικών και αφού καταβληθούν, δια την αναλογούσαν εις τον ζύθον τούτον βύνην, ο φόρος καταναλώσεως, η εισφορά υπέρ ΟΓ Α και τα εισαγωγικά τέλη και λοιπά δικαιώματα, τα κατά την εισαγωγήν της βύνης επιβαλλόμενα εντόκως προς 12% ετησίως από της ημερομηνίας της αρχικής παραλαβής αυτής». Το άρθρ. 4, τροποποιηθέν και συμπληρωθέν δια των Ν.Δ. 29/29 Δεκ. 1923 (κατωτ. αριθ. 4) και Ν.Δ. 2633/1953 (τόμ. 28 σελ. 258,01), αντικατεστάθη ως άνω δια του άρθρ. 2 Νόμ. 600/1977 (κατωτ. αριθ. 15). «9.Οι διατάξεις των παρ. 2 και 5 του άρθρου αυτού εφαρμόζονται και στην περίπτωση που ο ζύθος διατίθεται εμφιαλωμένος σε καταστήματα αφορολογήτων ειδών». «10.Αν πρόκειται για ζύθο που παράχθηκε στο εσωτερικό και από άλλες πρώτες ύλες (εκτός από βύνη), οι διατάξεις των προηγούμενων παραγράφων εφαρμόζονται και για τις άλλες αυτές πρώτες ύλες». Οι παρ. 9 και 10 προστέθηκαν από το άρθρ. 6 Νόμ. 1839/1989 (ΦΕΚ Α΄ 90), (κατωτ. αριθ. 19). (Αντί για τη σελ. 2626,01(γ) Σελ. 262,01(δ) Τεύχος 1176-Σελ. 71 Φορολογία βύνης και ζύθου 28.Δ.β.3 Άρθρ.5.-Δια Β.Δ/των κανονισθήσονται: α) Τα αφορώντα εις την εξακρίβωσιν του βαθμού ζυμώσεως του εις την κατανάλωσιν διατιθεμένου ζύθου και τον προσδιορισμόν της αρχικής πυκνότητος ζυθογλεύκους του ζύθου εν γένει. β)Τα του προσδιορισμού της εκχυλισματικής αποδόσεως της βύνης και τα του υπολογισμού της αναλογούσης ποσότητος βύνης εις τον εξαγόμενον εις την αλλοδαπήν ζύθον εξ εγχωρίου ή αλλοδαπής βύνης προερχόμενον. γ) Οι όροι και αι διατυπώσεις της εις την αλλοδαπήν εξαγωγής ζύθου εν γένει ή εγχωρίου βύνης, τα τελωνεία δι’ ων επιτρέπεται η τοιαύτη εξαγωγή, αι διατυπώσεις της επιστροφής του κατά το άρθρ. 4 του νόμου τούτου φόρου καταναλώσεως. δ)Τα της βεβαιώσεως και εισπράξεως του κατά τον παρόντα νόμον φόρου καταναλώσεως επί της εγχωρίου βύνης. ε)Αι λεπτομέρειαι εν γένει της εκτελέσεωςτου παρόντος νόμου. Τοιούτο Β.Δ. εξεδόθη το της 28/30 Σεπτ. 1922 περί εκτελέσεως των περί φορολογίας του ζύθου νόμων, τροποποιηθέν δια του Β.Δ. 18 Φεβρ./17 Μαρτ. 1954 (ΦΕΚ Α΄ 44) και από το Π.Δ. 965/7-20 Οκτ. 1980 (ΦΕΚ Α΄ 243). Βλέπε και το Π.Δ. 499/14-27 Δεκ. 1983 (ΦΕΚ Α΄ 186) για την προθεσμία απομάκρυνσης των κοινών εγκαταστάσεων ζυθοποιείωνβυνιποιείων κλπ. Το Β.Δ. της 28/30 Σεπτ. 1922 συμπληρώθηκε από την παρ. 2 άρθρ. 8 Νόμ. 1839/1989 (ΦΕΚ Α΄ 90), (κατωτ. αριθ. 19). Τα ανωτέρω: 1) Β.Δ. της 28-30 Σεπτ. 1922 και 2) Π.Δ. 965/1980 (ΦΕΚ Α΄ 243), τροποποιήθηκαν από το Π.Δ. 483/15-26 Νοεμ. 1991 (ΦΕΚ Α΄ 177). (Διορθ. Σφαλμ. στο ΦΕΚ Α΄ 191/12-12-1991). Άρθρ.6.-(Κατηργήθη υπό του άρθρ. 11 του Ν.Δ. της 29/29 Δεκ. 1923 κατωτ. αρ. 4). Άρθρ.7.-Εκ του εσόδου του Κράτους εκ της φορολογίας του ζύθου αποδίδονται παγίως κατ’ έτος εις το ταμείον εθνικής αμύνης 700.000 δραχμαί εις τραπεζικά γραμμάτια, καταβαλλόμενα εις τούτο καθ’ εξαμηνίαν δια χρηματικού εντάλματος του υπουργείου των Οικονομικών. Άρθρ.8.-Καταργούνται: α)η δευτέρα και η έκτη παράγραφος του άρθρ. 3 του ν. ΓΦΖ΄ του 1909 και το άρθρ. 5 του αυτού νόμου, β)τα άρθρ. 1, 2 και 3 του ν. 647 του 1915, γ)τα άρθρα 1, 2, πλην της πρώτης παρ. 3, 4, 5, 10, 13 και η περίπτ. γ΄ του άρθρ. 9 του ν. ΓΘ΄ του 1904, και δ)η πέμπτη παράγραφος του άρθρ. 1 του ν. 836 του 1917, ως πάσα άλλη διάταξις αντικειμένη εις τον παρόντα νόμον. Σελ. 262,02(δ) Τεύχος 1176-Σελ. 72 28.Δ.β.3 Φορολογία βύνης και ζύθου